กวีประชาไท: จุดเทียน
จุดเทียนใดแสงจึงส่องสว่างใจไม่ร่ำไห้ใจก็ไห้เศร้าหม่นหมองธรรมใดทางใดที่ใฝ่ปองไยจ้องหลอมปฏิมาทำอาวุธศึกนี้รบสิ่งใดกันหรือเจ้าติดหล่มลึกใดเล่าพุทธบุตรเพื่อนผู้ร่วมเกิด แก่ เจ็บ ตาย ล้วนมนุษย์เราล้วนไม่บริสุทธิ์ไปกว่ากันสำนักสำนึกสามัญสำนึกใดแท้ใดลึกใดแกฉันดวงตะวันขึ้นแล้วตกอยู่ทุกวันไยยึดมั่นถือมั่นกันเหลือเกินไม่มีสิ่งใดสมบูรณ์แบบพื้นที่ใจไม่แคบคนสรรเสริญอารยะนั้นคือผู้เจริญพบ เผชิญ ลดอัตตาปัญญามีจุดเทียนใดไยแสงไม่ส่องสว่างกอดใดไว้วางสักเดี๋ยวก็ได้นี่ดีใดหรือที่ยึดมั่นว่ามันดีทางใดที่กำลังมุ่งหน้าไปจะไปไหนกันหรือพุทธบุตรแดนวิสุทธิมรรคนั้นกว้างใหญ่เปิดพื้นที่สมองและหัวใจธรรมของเจ้าเป็นเช่นใดหรือมนุษย์
 จุดเทียนใดแสงจึงส่องสว่างใจไม่ร่ำไห้ใจก็ไห้เศร้าหม่นหมองธรรมใดทางใดที่ใฝ่ปองไยจ้องหลอมปฏิมาทำอาวุธ ศึกนี้รบสิ่งใดกันหรือเจ้าติดหล่มลึกใดเล่าพุทธบุตรเพื่อนผู้ร่วมเกิด แก่ เจ็บ ตาย
กวีประชาไท,ศาสนา,เรืองรอง รุ่งรัศมี